**ПОДАЦИ О ПРЕДМЕТУ ЈАВНЕ НАБАВКЕ**

**УСЛУГЕ-ПОПРАВКЕ И ОДРЖАВАЊЕ ВОЗИЛА - ПАРТИЈА 1**

Услуге сервисирања возила обухватају редовно сервисирање возила, ванредно сервисирање возила и преглед са детекцијом кварова.

Услуга редовног сервисирања се врши најмање једном годишње, а услуге одржавања по потреби.

**Редовно сервисирање** возила обухвата пружање сервисних услуга према препоруци произвођача возила у сервисној књижици на одређени број пређених километара, односно на одређени временски период, а према налогу наручиоца.

**Ванредно сервисирање**, односно одржавање возила (поправка возила) врши се по налогу наручиоца и обухвата отклањање уоченог квара - недостатка на возилу и његово стављање у редовну функцију.

**Преглед возила** са детекцијом квара врши се по налогу наручиоца.

У случају да због природе квара није могуће одвожење возила до сервиса, давалац услуге преузима возило на лицу места и шлепа га до свог сервиса. У случају да је квар на возилу настао на удаљености мањој од 20 км од радних просторија извршиоца, транспорт возила врши ИЗВРШИЛАЦ у што краћем року о свом трошку.

За све интервенције које нису обухваћене спецификацијом понуде, која је дата у конкурсној документацији, давалац услуге је у обавези да пре почетка рада тражи писмену сагласност од наручиоца како би могао отпочети процес сервисне поправке.

**I) ОПИС УСЛУГЕ**

УСЛУГЕ СЕРВИСИРАЊА И ОДРЖАВАЊА ВОЗИЛА обухватају следеће врсте услуга:

* Аутомеханичарске услуге
* Аутоелектричарске услуге
* Аутолимарске услуге
* Вулканизерске услуге
* Технички преглед возила и
* Остале услуге сходно потребама наручиоца

**Услуге сервисирања возила обухватају следеће активности:**

- редовно сервисирање возила обухвата пружање услуга према препоруци произвођача возила у сервисној књижици на одређени број пређених километара, односно на одређени временски период.

Редовно сервисирање подразумева следеће:

* Дијагностички преглед возила са детекцијом квара,
* Провера: управљачког и кочионог система, вешања, нивоа течности и мазива, точкова, брава и др.
* Замена: уље у мотору (према спецификацији произвођача), филтере горива, уља, ваздуха, климе и др.

**Материјал/резервни делови у реализацији услуге сервисирања и одржавања**

У оквиру услуга сервисирања и одржавања, пружалац услуга обезбеђује оригинална уља, мазива, остали потрошни материјал и сертификоване резервне делове, а који морају бити у складу са нормативима и препорукама произвођача робне марке возила, а које по квалитету гарантују исправан рад возила и безбедно учествовање у саобраћају.

Пружалац услуга је дужан да за уграђене оригиналне резервне делове да произвођачку гаранцију, као и да се сви замењени делови врате Наручиоцу.

Пружалац услуга је дужан да приликом закључења Оквирног споразума, достави Наручиоцу ценовник резервних делова који је у складу са упоредивим тржишним ценама, односно са малопродајним ценама које нуде овлашћени сервиси.

Уколико је потребно уградити резервни део који није предвиђен Ценовником резервних делова, Пружалац услуга је дужан да најкасније у року од 24 часа о томе обавести Наручиоца и прибави његову сагласност за куповину резервног дела, као и да по достављању фактуре приложи рачун о куповини потребних резервних делова са спецификацијом резервних делова.

Цена резервних делова пада на терет Наручиоца.

**Почетак пружања услуга**

Пружање услуга започиње на основу примљеног налога од стране наручиоца. Наручилац уз возило доставља пружаоцу услуга писмени радни налог.

У случају да у току извршења услуге, на основу радног налога наручиоца, пружалац услуге утврди да је потребно извршити и услуге које нису наведене у радном налогу, дужан је да тражи сагласност наручиоца за извршење додатних услуга. Наручилац ће своју сагласност за извршење додатних услуга, потврдити овером радног налога са допуном.

Обим захтеваних услуга може бити и проширен у случају да се за тим укаже потреба, али само уз писану сагласност и налог за рад дат од стране наручиоца. Уградња новог резервног дела ће се радити уз сагласност наручиоца приликом дефектаже и констатацијом насталог квара.

**Захтеви који се односе на заштиту животне средине**

Пружалац услуга је дужан да приликом пружања услуга које су предмет набавке, примењује све потребне мере заштите у складу са одредбама Закона о безбедности и здрављу на раду („Службени гласник РС“ број 101/2005, 91/2015 и 113/2017 - др. закон).

Пружалац услуга је дужан да замењене делове на возилима, делове који нису за употребу, након сагласности наручиоца о свом трошку поступи са предметним отпадом у складу са Законом о управљању отпадом („Службени гласник РС“ број 36/2009, 88/2010, 14/2016 и 95/2018) и важећим подзаконским актима.

**Нормативи**

Поправка ће се вршити према званичном нормативу операција које су прописане од стране произвођача.

**II) ОБИМ ПРУЖАЊА УСЛУГА**

Наручилац располаже следећим моторним возилима која су предмет сервисирања и одржавања:

Списак возила

|  |  |  |  |  |
| --- | --- | --- | --- | --- |
| Редни број | Марка | тип возила  | Снагамотора(Hp) | Годинапроизводње |
|  1. | Fiat | Dukato | 88 | 2008. |
|  2. | Fiat | Dukato | 115 | 2009. |
| 3. | Fiat | Punto Klasik | 44 | 2009. |
|  4. | Zastava | Zastava 10 | 44 | 2008. |
| 5. | Fiat | Punto 1.2 | 51 | 2015. |
| 6. | Fiat | Punto 1.2 | 51 | 2015.  |
| 7. | Fiat | Punto Klasik | 44 | 2010. |
| 8. | Fiat | Punto Klasik | 44 | 2011. |
| 9. | Fiat | Fiorino | 54 | 2013. |
|  10. | Fiat | Doblo | 54 | 2013. |
|  11. | Fiat | Fiorino | 55 | 2015.  |
|  12. | Peugeot | Partner | 55 | 2010. |
| 13. | Opel | Korsa 1.0 | 33 | 2004. |

**Обавезе пружаоца услуга и наручиоца пре почетка пружања услуга**

Приликом пријема возила на сервис неопходно је:

а) да овлашћено лице пружаоца услуга и представник наручиоца, који врши предају возила, заједнички провере опште стање и комплетност возила и то:

- спољњи преглед возила (каросерија, боја, пнеуматици, стакла, браве,...)

- унутрашњи преглед возила (седишта, инструмент табла, облоге на вратима..)

- провера комплетности и исправности командних уређаја и опреме у кабини возила

- провера комплетности и исправности опреме возила (алат и прибор, резервни точак, брисачи стакла...)

- визуелни преглед стања и комплетности мотора и опреме смештене под хаубом

- преглед стања пртљажног простора

б) да документ о визуелном прегледу возила буде оверен од обе уговорне стране. На истом се утврђује стање возила, укључујући евентуалне недостатке и оштећења

в) отворити радни налог за свако возило на којем се врши услуга.

**Обавезе пружаоца услуга и наручиоца након пружених услуга**

Приликом преузимања возила:

а) пружалац услуга је дужан да сачини списак свих услуга које је извршио на возилу, као и да сачини списак свих резервних делова које је уградио у возило и списак преда наручиоцу;

б) наручилац је дужан, након извршене услуге на возилу, исто прегледа и истакне евентуално постојање материјалних недостатака у виду оштећења и других недостатака који се могу утврдити прегледом, а који недостаци нису постојали приликом предаје возила пружаоцу услуга, што ће се потврдити потписивањем записника о преузимању.

**III) НАЧИН СПРОВОЂЕЊА КОНТРОЛЕ ПРУЖЕНИХ УСЛУГА**

Контролу квалитета извршених услуга наручилац ће спроводити преко именованог лица наручиоца,који ће вршити надзор над пруженим услугама које су предмет ове јавне набавке.

Наручилац захтева од пружаоца услуга:

* да пружи услуге у свему према условима из конкурсне документације, квалитетно, према професионалним правилима струке предвиђених за ову врсту услуга, у складу са прописима и пословним обичајима;
* да у периоду трајања оквирног споразума увек има довољан број лица и опреме за извршење услуга;
* да предметне услуге изводи континуирано за време трајања оквирног споразума;
* да за време пружања услуга извршава захтеве овлашћеног лица наручиоца, који се односе на те услуге;
* да накнади штету коју приликом извршења предмета јавне набавке причини својом кривицом;
* да са представником наручиоца сачини Записник о квалитативном и квантитативном пријему услуга по завршетку пружених услуга - на крају сваког месеца у коме ће се констатовати извршене услуге и уграђени материјал и оригинални резервни делови.

Рекламације на квалитет пружених услуга врше се писаним путем. Уколико извршене услуге не одговарају уговореним услугама, односно имају видљиве мане, наручилац је дужан да одбије пријем услуга и одмах у писаној форми обавести Даваоца услуга, а у хитним случајевима усмено обавести пружаоца услуга и захтева поновно извршење услуга.

Наручилац има право да писаним путем затражи од пружаоца услуга да замени извршиоца који послове не обавља квалитетно.

**РЕКЛАМАЦИЈЕ НА РЕЗЕРВНЕ ДЕЛОВЕ**

Приликом пријема фактуре, представник наручиоца биће у обавези да провери да ли резервни делови одговарају:

* врсти квара и
* да ли цене резервних делова кореспондирају са упоредивим тржишним ценама као и да сачини Записник везано за понуђене резервне делове за сваку фактуру даваоца услуга.

Уколико цене резервних делова и оправке које је предложио давалац услуга не одговарају врсти квара и упоредивим тржишним ценама (односно садрже непотребне оправке),наручилац ће одбити фактуру и захтевати корекцију исте на начин да буде адекватна.

**IV) РОК ИЗВРШЕЊА УСЛУГЕ**

Пружалац услуга се обавезује да извршење услуга започне одмах по пријему возила у сервис пружаоца услуга, и сервис, односно оправку, обави **најкасније у року од** **3 (три) дана за механичарске услуге и 5 (пет) дана за лимарско-фарбарске услуге**, рачунајући од наредног дана од дана пријема возила.

Пружалац услуга се обавезује да редован сервис возила која су у сервис примљена до 10,00 часова изврши у току дана.

У случају већег квара пружалац услуга је обавезан да обавести наручиоца о врсти квара и потребном времену за отклањање истог.

**V) МЕСТО ИЗВРШЕЊА УСЛУГА**

Место пружања услуга и примопредаје возила је сервисна просторија пружаоца услуга.

Понуђачи су дужни да у обрасцу понуде наведу удаљеност сервиса понуђача од локације наручиоца на којој се налазе возила у километрима и тачну адресу где се налази сервис. Наручилац задржава право да провери километражу коју понуђачи наведу у својим понудама тако што ће стварну удаљеност утврдити стањем километара на километар-сату возила које ће се кретати најкраћим путем од локације наручиоца до сервиса понуђача.

**VI) НАЧИН И УСЛОВИ ПЛАЋАЊА**

**Рок и начин плаћања**: 30-45 дана (минимум тридесет) од дана овере рачуна, на основу документа који испоставља изабрани понуђач, а којим је потврђено извршење услуга.

Плаћање се врши уплатом на рачун изабраног понуђача.

**Понуда понуђача који буде захтевао уплату аванса, биће одбијена као неприхватљива.**

**Рок важења понуде:**

Рок важења понуде не може бити краћи од 60 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде не може мењати понуду.

Понуђач који учествује у поступку предметне јавне набавке мора испунити **следеће услове** за учешће у поступку јавне набавке дефинисане у следећој табели:

|  |  |
| --- | --- |
|  | А) ДОВОЉАН ТЕХНИЧКИ КАПАЦИТЕТ |
|  | УСЛОВИ | ДОКАЗИ |
| 1. | Понуђач мора да има у власништву или закупу:* сервисни простор од најмање **100м²**,
* да поседује обезбеђен паркинг простор за најмање 15 возила.
 | 1. Копија власничког листа или листа непокретности или оквирног споразума о купопродаји непокретности или оквирног споразума о закупу важећа на дан отварања понуда илиПонуђач може да достави **изјаву** (на меморандуму) о најважнијим **техничким** капацитетима у складу са прописима о вршењу услуга које су предмет јавне набавке. |
| 2. | Понуђач мора да има у власништву, лизингу или закупу: - 5 (пет) стубне дизалице - опрему за компјутерску дијагностику кварова- 1 шлеп возило | Један од следећих доказа: 1) копија пописне листе са стањем на дан 31.12.2021. године, са јасно назначеним позицијама (маркером, оловком или на неки други начин) на којима се налази тражена опрема: стубне дизалице и опрему за компјутерску дијагностику кварова, 2) копија оквирног споразума о закупу или лизингу тражене опреме (уколико је опрема у закупу или лизингу), илиПонуђач може да достави **изјаву** (на меморандуму) о најважнијим **техничким** капацитетима у складу са прописима о вршењу услуга које су предмет јавне набавке. |
|  | Б) ДОВОЉАН КАДРОВСКИ КАПАЦИТЕТ |
|  | УСЛОВИ | ДОКАЗИ |
| 3. | Понуђач мора да има:најмање 4 (четири) лица у/или ван радном/г односу/а који ће бити одговорни за реализацију оквирног споразума и извршење услуга, и то: - 2 аутомеханичара - 1 аутоелектричар и - 1 аутолакирера | Копија обрасца М-3А, МА или другог одговарајућег обрасца из кога се јасно види да је запослени пријављен на пензијско осигурање (за сваког запосленог појединачно) и копија оквирног споразума о радном ангажовању на траженим пословима.Уколико су запослени на одређено време потребно је да уговор на одређено време за њих буде за цео период трајања услуга по овој јавној набавци.  |
| В) СПИСАК ПРУЖЕНИХ УСЛУГА |
| УСЛОВИ | ДОКАЗИ |
| Потребно је да понуђач достави доказ да је у периоду од две године рачунајући до дана отварања понуда, пружао услуге које су предмет ове јавне набавке. | **Потврда** наручиоца (**најмање две**) са потписом и печатом овлашћеног лица наручиоца за период 2020 **или** 2021. године са списком најважнијих извршених услуга или које по својим карактеристикама одговарају датим услугама по сложености, сличности послова, кварова и сл., са датумима и бројем уговора о вршењу услуга. |
| Г) СЕРТИФИКАТИ ИНСТИТУЦИЈА ИЛИ АГЕНЦИЈА ЗА КОНТРОЛУ КВАЛИТЕТА |
| УСЛОВИ | ДОКАЗИ |
| Понуђач је дужан да достави доказ да је сертификован према захтевима стандарда ISO 9001:2015 | Понуђач доставља важећи сертификат о стандарду ISO 9001:2015 (неоверена фотокопија). |
| Д) ОБАВЉАЊЕ ПРОФЕСИОНАЛНЕ ДЕЛАТНОСТИ |
| УСЛОВИ | ДОКАЗИ |
| Потврда да се понуђач налази на територији града Панчева. | Извод из регистра АПР-а или неки други званичан документ на коме се види адреса понуђача. (уколико је седиште понуђача на једној адреси, а сектор који би вршио услуге које су предмет јавне набавке на другој, потребно је доставити потврду о адреси тог сектора). |
| Ђ) **ОВЛАШЋЕЊЕ, ДОЗВОЛА ИЛИ ЧЛАНСТВО** |
| УСЛОВИ | ДОКАЗИ |
| Партија 1 За возила која су у гарантном гоку 1 Fiat Fiorino 1.3 MJD2. Fiat Grande Punto 1.2 (2 ком) | Понуђач мора бити овлашћени сервисер возила марке „FIAT“ (доказ сертификат ) |